4 Mme Moshe a tswelela a raya phuthego yotlhe ya bomorwa Iseraele a re: “Leno ke lefoko le Jehofa a le laotseng, a re, 5 ‘Tseelang Jehofa+ moneelo o o tswang mo go lona. A mongwe le mongwe+ wa pelo e e ratang a o tlise jaaka moneelo wa ga Jehofa, e leng, gouta le selefera le kgotlho+ 6 le tlhale e e bobududu le boboa jo bo fetoletsweng mo mmaleng o o bobududu jo bo mokgona jo bohibitswana le letsela le le bohibidu jo bo letlhololo jwa khokhase le leloba le le boleta le maodi+ a podi 7 le matlalo a diphelefu a a fetoletsweng mo mmaleng o mohibidu le matlalo a manyebi le logong lwa mokala 8 le leokwane la sebonesi le leokwane la balema la leokwane le le tlotsang le la maswalo+ a a nkgisitsweng monate 9 le maje a onikise le maje a a tomelwang a khiba+ le a letlatla la sehuba.+